שאלה: תפילין ביום טוב שני של גלויות: כבודו ענה לשאלה שלי בשאלה אחרת שהיא כמה זמן אתה מתכונן לשהות בחו ל? ולא ידעתי איך לענות אז פשוט שלחתי לרב את המכתב הזה ובו אני גם אענה לשאלה של הרב. אני בכלל רציתי כבר לחזור לארץ אלא שהמשפחה שלי עברה תקופה קשה כאן אך אני צריך לחזור לארץ בערך עוד חודש לעשות על כל פנים את המבחנים שלי באוניברסיטת בר אילן ואולי, הייתי אומר אפילו רוב הסיכויים, עוד סמסטר באוניברסיטה. אני רוצה אחרי זה לגור בארץ מגורי אבותי, בארץ ישראל, אך איני יודע במדוייק אם הדבר יאפשר לי מיד מפני שהמשפחה שלי, כאמור, עברה כמה דברים השנה והם במיוחד ענין כספי, אבא שלי נאלץ לעזוב את מכסיקו והעסק שלו של מכירת הורמונים נסגר, הוא אינו יכול כרגע כבר למכור הורמונים ולכן האופן בו המשפחה מתפרנסת משתנה לאט לאט ואנחנו צריכים עסק חדש, ואני פתחתי עסק באינטרנט שאפשר לנהל אותו מהארץ ובעצם פחות או יותר מכל מקום כיוון שרוב הדברים שצריכים לעשות בו הם באינטרנט ואם הקב ה יעזור ויצליח בעסקי, ובזה נא הרב יברך אותי שכן יהיה, שיברכני וישמרני כאמור בברכת כהנים ולפי פירוש רש י בזה, אז יהיה לי הרבה יותר קל להשאר בארץ וגם יהיה לי יותר קל ב ה לבא לכאן לבקר את המשפחה ושהם גם יבאו ויהיה לי הרבה יותר שלווה בענין הזה שהרי גם אמא שלי מאד קשה לה כשאני לא לידה והיא בעצמה תהיה הרבה יותר רגועה אם יהיה לנו ב ה את האמצעים לסוע בין שאני אסע אליה או הרבה יותר נעים שהיא תסע לארץ ישראל ותפגש איתי שמה ועוד יש לומר שאם אני אמצא למשל זיווג בארץ ואתחתן שמה או אפילו אתחיל לצאת עם בנות עד שאתחתן ב ה אז כל הדברים האלה יכולים גם לעזור לי להשתקע יותר בארץ ישראל, אך אם נסתכל על המצב כרגע אני אפילו לא יודע אם אוכל לחזור לעשות את המבחנים שלי מכיוון שאין לי לא עבודה בארץ, לא דירה או מקום שאני יכול להשאר בו, למרות שאני יכול להשאר כמה ימים בישיבה שלי שהיא מכרז הרב בה למדתי כמה שנים, וגם בכל מיני ביתים של חברים, אבל אני לא רוצה לעשות את זה שהרי אני ממש מתבייש, ואבא שלי אמר לי שכשיהיה לו כסף הוא יעזור לי להמשיך לממן את הלימודים שלי אבל כרגע אם אני לא הולך לבר אילן אני עלול להפסיד משהו כמו שנה או שנתיים ומליגות ודברים כאלה כמעט ואין מכל מיני סיבות קצת טיפשיות כמו עצם העובדה שאני יהודי אבל לא אמריקאי או שאני מבקש את המילגה אחרי ששהיתי בארץ שלוש שנים ולא ביקשתי מקודם כי לא הוצרכתי לכך ולא רציתי לקחת מילגה שיכולה להגיע למישהו שבאמת צריך, ואבא שלי רוצה למכור את המשרדים שלו במכסיקו שהוא היה עד עכשיו משכיר, ויש מישהו שרוצה לקנות אותם כבר אבל הוא צריך לעשות כל מיני דברים ביאורכראטים בבנק וכדומה וזה יכול לקחת זמן לא ידוע כמה. וזהו. זה המצב אני מבקש מהרב גם ליתן לי תשובה לגבי השאלה שלי וגם להתפלל שהדברים האלה יסתדרו ב ה ושתהיה לי ברכה מהקב ה שנאמר יברכך השם מציון. אם כבר הרב מתפלל, יש לציין שיש עוד עניין עליו להתפלל. לאבא שלי היה קשר עם איזו אשה שאיננה מבנות ישראל ושעדיין גרה בדירה שלו והוא קיבל דירה זו מאבותיו בירושה כדי שתהיה בשביל כל המשפחה ובמקום זה הוא מתעקש שאני לא אוציא אותה משמה ואפילו לא בשביל שנשכיר את הדירה שהייתי מגדיר לא כקרקע זיבורית ולא בינונית אלא עידית שבעידית שבמכסיקו אבל הוא מתעקש שזה יהיה הבית שלה ולא שלנו כפי שהוריו רצו מטרם מתו ולמרות שיש לי את היפוי כח החוקי לעשות כטוב בעיני בזה הרי שאני לא יכול לעבור ככה על דברי אבי וכל שכן שהוא אמר לי לידור לו שאני לא אעשה זאת (למרות שלאחי הוא לא אמר לידור שום נדר) וזהו, זה המצב הרב אריאל! ברכה לכבודו שימשיך להרביץ תורה ויצליח בלימודו ובכל מעשה ידיו. השאלה נשאלה בהמשך לשאלה "יום טוב שני דגלויות ותפילין"
תשובה: ראשית כל, איחולי וברכותי שתעלו ארצה בקרוב. אומנם שאיפתך הכנה לעלות ארצה, אך כל עוד אתה בחו"ל ולא ברור מתי תעלה אתה חייב ביו"ט שני ופטור מתפילין.